Bratislava 14. novembra (TASR) - Ministerstvo obrany SR (MO SR) predpokladá zvýšenie výsluhových dôchodkov vojakov k 1. decembru. Stane sa tak po zvýšení dôchodkov zo všeobecného systému dôchodkového zabezpečenia.
Predložený návrh zákona do parlamentu má zabezpečiť priemerné zvýšenie vojenských výsluhových dôchodkov v porovnaní so zvýšením civilných dôchodkov.
TASR informáciu dnes poskytla hovorkyňa MO SR Ingrid Stanová.